**UNIUNEA NAȚIONALĂ A BAROURILOR DIN ROMÂNIA**

***COMISIA PERMANENTĂ***

**DECIZIA nr. 330**

***18 februarie 2022***

**Comisia Permanenta a Uniunii Naționale a Barourilor din România (U.N.B.R.)**, întrunită în ședința în sistem videoconferință din data de ***18 februarie 2022***,

*În baza art. 67 alin. (1) lit. a), e) și (3) din Legea nr. 51/1995 privind organizarea și exercitarea profesiei de avocat, republicată, cu modificările și completările ulterioare,*

*Având în vedere dezbaterile din cadrul Comisiei Permanente a U.N.B.R., în ședințele din 25-26.08.2021, 09.12.2021, 05.02.2022 și 18.02.2022,*

**DECIDE:**

**Art. 1 –** Se aprobăRegulamentul-Cadru de organizare și funcționare a centrelor Institutului Național pentru Pregătirea și Perfecționarea Avocaților (I.N.P.P.A.).

**Art. 2 –** Prezenta decizie, se va comunica către I.N.P.P.A., barouri, membrii Consiliului UNBR și se publică pe website-urile U.N.B.R. și I.N.P.P.A. .

**C O M I S I A P E R M A N E N T Ă**

|  |
| --- |
|  |
| **Regulament-Cadru de organizare și funcționare a centrelor Institutului Național pentru**  **Pregătirea și Perfecționarea Avocaților**  **- I.N.P.P.A. -** |
|  |

|  |
| --- |
| 2022 |

**CUPRINS:**

[Capitolul I – Înființarea centrelor teritoriale. Natură juridică, scop, misiune. 3](#_Toc98156850)

[Capitolul II – Organizarea și funcționarea Centrelor 5](#_Toc98156851)

[*Secțiunea 1 – Consiliul Centrului* 5](#_Toc98156852)

[*Secțiunea 2 – Directorul Centrului* 8](#_Toc98156853)

[*Secțiunea 3 – Compartimentele Centrului* 10](#_Toc98156854)

[Capitolul III – Dispoziții finale și tranzitorii 13](#_Toc98156855)

# Capitolul I – Înființarea centrelor teritoriale. Natură juridică, scop, misiune.

* 1. Centrele teritoriale (în continuare „Centrele”) ale Institutului Național pentru pregătirea și Perfecționarea Avocaților - I.N.P.P.A. (în continuare „Institutul”) se pot înființa pe lângă barourile ce își au sediul, de regulă, în localitățile unde funcționează curțile de apel, exclusiv în considerarea apropierii instituției responsabile de pregătirea profesională inițială și continuă a avocaților de zona în care avocații își desfășoară activitatea profesională.
  2. În circumscripția unei curți de apel, poate fi înființat un singur Centru, în vederea aducerii la îndeplinire în teritoriu a scopului și obiectivelor Institutului prevăzute în Statutul profesiei de avocat, precum și în Statutul Institutului, cu condiția întrunirii cumulative a criteriilor prevăzute la Art. 2 al prezentului Regulament-Cadru.
  3. Pentru înființarea unui Centru se încheie protocoale de asociere între barourile din circumscripția aceleiași curți de apel, cu respectarea Statutului și Regulamentului de organizare și funcționare a Institutului și a prevederilor prezentului Regulament - Cadru.
  4. Un Centru poate cuprinde și barouri din afara razei teritoriale a unei curți de apel. Asocierea dintre aceste barouri și Centru se face prin încheierea de protocoale distincte de asociere.
  5. În cazul în care nu există un spațiu dedicat pentru activitatea Centrului, sediul acestuia va fi stabilit, fără plată, la sediul sau în alt spațiu ale baroului din localitatea în care funcționează o curte de apel, dacă:
     1. suprafața spațiilor oferite de barou este suficientă pentru cuprinderea numărului de cursanți ai Centrului, precum și pentru desfășurarea activităților de secretariat și de lucru cu publicul ale acestuia, și
     2. disponibilitatea acestora permite încadrarea activităților Centrului în calendarul de activitate de formare inițială stabilit de Comisia Permanentă a U.N.B.R. (în continuare „Comisia Permanentă”).
  6. Activitatea structurii centrale a Institutului, ale cărui dezmembrăminte sunt Centrele, are vocație teritorială generală. De asemenea, structura centrală a Institutului asigură și activitatea de Centru pentru barourile de pe raza Curții de Apel București și a curților de apel învecinate acesteia.

1. 1. Centrul se înființează prin hotărâre a Comisiei Permanente, cu respectarea următoarelor criterii:
      1. un număr de minim 20 de cursanți;
      2. capacitatea de a asigura resursa umană de formare inițială (formatori titulari și/sau asociați) pentru toate disciplinele cuprinse în planul de formare inițială și, respectiv, în domeniile principale ale activității de formare continuă;
      3. capacitatea de a asigura forme de pregătire continuă pentru avocații din barourile arondate teritorial;
      4. existența logisticii materiale și administrative (spațiu, echipamente, personal tehnico-administrativ) necesare desfășurării în condiții corespunzătoare și de continuitate a activității de formare (inițială și continuă) și a funcționării compartimentelor Centrului;
      5. existența unor resurse financiare care să permită susținerea tuturor activităților Centrului pe o durată de cel puțin un an.
   2. Un Centru în funcțiune care nu întrunește în ultimii trei ani oricare dintre criteriile prevăzute la Art. 2(1) poate fi desființat prin hotărâre a Comisiei Permanente. Îndeplinirea criteriului privind numărul minim de cursanți, prevăzut la Art. 2(1)a), este analizată prin raportare la media numărului de cursanți ai Centrului din ultimii trei ani.
   3. În cazul desființării unui Centru, Comisia Permanentă poate decide re-arondarea la un alt Centru a barourilor afiliate Centrului desființat sau, după caz, înființarea, în locul Centrului care se desființează, a unui alt Centru în condițiile prevăzute la Art. 1(1) și Art. 1(2), dacă Consiliul U.N.B.R. aprobă alocarea de resurse bugetare asigurării condiției prevăzute la (1)e).
   4. Centrele sunt dezmembrăminte ale Institutului fără personalitate juridică.
   5. Centrul are sediu, cod de identificare fiscală și arhivă distincte de cele ale structurii centrale a Institutului.
   6. Patrimoniul Centrului este parte componentă a patrimoniului Institutului. Resursele financiare ale Centrului sunt obligatoriu ținute într-un cont bancar deschis pe numele structurii centrale a Institutului la o bancă din localitatea sediului Centrului și pentru operarea căruia Directorul Institutului acordă împuternicire Directorului Centrului pe durata mandatului acestuia din urmă.
   7. Bugetul Centrului se formează din contribuțiile barourilor afiliate, stabilite de Consiliul de Conducere al Centrului. Contribuțiile barourilor pot fi asigurate din resursele financiare disponibile ale acestora sau, după caz, din contribuția avocaților definitivi, stabilită prin hotărârea consiliului baroului.
   8. Cheltuielile, de orice natură, ale Centrului vor fi dimensionate în raport de resursele financiare ale Centrului. Excedentele se aprobă de Consiliul de Conducere al Centrului.
   9. Scopul activității Centrelor este acela de a asigura la nivel local îndeplinirea strategiei de formare (inițială și continuă) stabilită de organele profesiei de avocat la nivel național.
   10. Activitatea de formare inițială a Institutului este unitară la nivel național și este stabilită prin de organele profesiei de avocat la nivel național și pusă în aplicare de Comisia Permanentă. În consecință, în ceea ce privește formarea inițială, Centrele au ca misiune punerea în aplicare a planului unic de formare și respectarea programei analitice a disciplinelor cuprinse în acesta, a duratei și calendarului de formare inițială, precum și a tuturor regulilor de organizare și funcționare a Institutului stabilite prin Regulamentul de organizare și funcționare a Institutului și prin hotărârile Comisiei Permanente.
   11. Centrul va conlucra cu barourile și cu formele de exercitare a profesiei din raza sa de competență teritorială, precum și cu terțe entități în vederea organizării și desfășurării activităților de formare continuă în domeniile de interes pentru avocații din barourile arondate Centrului, cu respectarea hotărârilor Comisiei Permanente, a prevederilor Regulamentului de organizare și funcționare a Institutului și ale Metodologiei de recunoaștere a activităților de pregătire profesională continuă aprobată de Consiliul U.N.B.R.

# Capitolul II – Organizarea și funcționarea Centrelor

Organele de conducere ale Centrului sunt:

* + 1. Consiliul de Conducere al Centrului (numit în continuare „Consiliul Centrului”);
    2. Directorul Centrului.

# *Secțiunea 1 – Consiliul Centrului*

* 1. Activitatea Centrului este coordonată de Consiliul Centrului.
  2. Consiliul Centrului este format din Directorul Centrului și un număr de membri egal cu numărul barourilor arondate Centrului respectiv, astfel încât fiecare barou-membru al Centrului să fie reprezentat în Consiliul acestuia.
  3. Directorul Centrului nu poate fi și reprezentant al unui barou-membru al Centrului.
  4. Reprezentantul baroului în Consiliul Centrului este decanul baroului sau de persoana desemnată de acesta în caz de imposibilitate de participare.
  5. Componența nominală a Consiliului Centrului, precum și modificările intervenite în aceasta sunt comunicate de îndată Comisiei Permanente.
  6. Membrii Consiliului Centrului nu pot participa la ședințele acestuia prin reprezentare.
  7. Membrii Consiliului Centrului au următoarele drepturi și îndatoriri:
     1. să participe la ședințele Consiliului Centrului;
     2. să participe la elaborarea unor materiale care se supun dezbaterii în cadrul ședințelor Consiliului Centrului.

Atribuțiile principale ale Consiliului Centrului sunt următoarele:

* + 1. analizează anual activitatea de formare inițială și continuă de la nivelul Centrului;
    2. stabilește contribuția barourilor la bugetul Centrului la care acestea sunt afiliate;
    3. transmite Directorului Institutului și Comisiei Permanente, spre analiză, constatări privind desfășurarea activităților de formare inițială și continuă la nivelul Centrului, precum și eventuale propuneri privind perfecționarea acestora;
    4. transmite Directorului Institutului, spre înaintare către Comisia Permanentă, propuneri privind includerea unor persoane în corpul de formatori (titulari și asociați) ai Centrului, selectate de Centru pe baza procedurilor și criteriilor stabilite de Comisia Permanentă;
    5. la solicitarea Directorului Centrului, identifică soluții pentru buna desfășurare a activităților de formare inițială și continuă;
    6. organizează colaborarea cu coordonatorii pregătirii profesionale din barourile arondate Centrului;
    7. la solicitarea Consiliului Științific sau a Directorului Institutului, asigură realizarea, de către formatorii Centrului, de studii și opinii în chestiuni privind organizarea și exercitarea profesiei de avocat;
    8. aprobă politica editorială, precum și promovarea imaginii Centrului, în acord cu politica generală a Institutului;
    9. conlucrează cu organizații guvernamentale și neguvernamentale în vederea desfășurării de activități de formare inițială și continuă la nivelul Centrului;
    10. avizează cererea Directorului privind constituirea de departamente, în condițiile prevăzute la art. Art. 16(1) și Art. 16(2);
    11. propune Comisiei Permanente numirea șefilor de departamente, în condițiile prezentului Regulament-Cadru;
    12. analizează activitatea Directorului Centrului, cu informarea Directorului Institutului și a Comisiei Permanente.
  1. Consiliul Centrului se întrunește în ședințe ordinare, cel puțin trimestrial și în ședințe extraordinare, ori de câte ori este necesar.
  2. Ședințele Consiliului Centrului se pot desfășura în sistem fizic (față în față), prin videoconferință, în sistem mixt (fizic și videoconferință) sau prin vot electronic.
  3. Convocarea în ședințe a Consiliului Centrului se face de către Directorul Centrului, la inițiativa sa sau la cererea sau a cel puțin unei treimi a membrilor Consiliului Centrului.
  4. Directorul Centrului stabilește ordinea de zi și propune Consiliului Centrului agenda de lucru a acestuia.
  5. La ședințele Consiliului Centrului, în funcție de ordinea de zi a fiecărei ședințe ordinare sau extraordinare, Directorul Centrului poate invita persoane din cadrul autorităților administrației publice centrale și locale, barouri, instituții de învățământ, organizații non-guvernamentale, precum și alte persoane.
  6. Pentru a fi legal constituite, la ședințele Consiliului Centrului trebuie să participe cel puțin jumătate plus unu din numărul total al membrilor acestuia.
  7. Directorul Centrului prezidează ședințele Consiliului Centrului. În lipsa acestuia, ședințele vor fi conduse de un membru desemnat de Directorul Centrului.
  8. Lucrările ședinței Consiliului Centrului sunt consemnate într-un proces-verbal.
  9. În îndeplinirea atribuțiilor ce-i revin, Consiliul Centrului adoptă hotărâri.
  10. Hotărârile Consiliului Centrului se adoptă cu votul majorității membrilor prezenți la ședință. În caz de egalitate de voturi, este decisiv votul Directorului centrului, cu excepția cazului prevăzut la alin. (3).
  11. Directorul Centrului nu participă la vot în chestiunile privind activitatea sa.
  12. Hotărârile Consiliului Centrului se adoptă prin vot deschis și se semnează de Directorul Centrului iar în lipsă, de președintele de ședință desemnat conform Art. 10(2).
  13. Votul unui membru poate fi suspendat, prin votul majoritar al celorlalți membri, pe durata în care baroul pe care acesta îl reprezintă refuză să pună în aplicare hotărârile Consiliului Centrului privind contribuția la bugetul Centrului.
  14. În scopul bunei desfășurări a activității Consiliului Centrului și a asigurării aducerii la îndeplinire a hotărârilor adoptate de acesta, Directorul Centrului asigură, prin secretariatul Centrului, îndeplinirea următoarelor măsuri:
      1. pregătirea materialelor care urmează să fie supuse dezbaterii și aprobării Consiliului Centrului;
      2. convocarea membrilor Consiliului Centrului și a persoanelor invitate la ședință;
      3. asigurarea transmiterii, cu cel puțin 10 zile înainte de data ședinței, către membrii Consiliului Centrului și, după caz, către invitați, a ordinii de zi și a materialelor pe baza cărora vor avea loc dezbaterile;
      4. înregistrarea, în format electronic sau sub formă de stenogramă, a lucrărilor Consiliului Centrului, în baza cărora secretariatul Centrului va întocmi procesul-verbal;
      5. organizarea și păstrarea arhivei ședințelor Consiliului Centrului, în condițiile legii.

# *Secțiunea 2 – Directorul Centrului*

* 1. Conducerea curentă a Centrului este asigurată de Directorul Centrului, numit de Comisia Permanentă, la propunerea Directorului Institutului, pentru un mandat de 4 ani, care poate fi reînnoit cel mult odată.
  2. Pentru activitatea depusă, directorul primește o indemnizație stabilită de Comisia Permanentă.
  3. Directorul Centrului este sprijinit în activitatea sa de structurile Centrului, prevăzute la Art. 16.
  4. În afara atribuțiunilor cuprinse la alte secțiuni ale prezentului Regulament-Cadru, Directorul Centrului are următoarele atribuții principale:
     1. reprezintă Centrul în relațiile cu Institutul și cu barourile din raza de competență teritorială a Centrului;
     2. răspunde pentru corecta aplicare la nivelul Centrului a politicii de formare inițială stabilită de organele profesiei de avocat la nivel național și a prevederilor Regulamentului de organizare și funcționare a Institutului și informează de îndată pe Directorul Institutului asupra oricăror probleme intervenite;
     3. urmărește modul de îndeplinire, la termenele și în condițiile stabilite, a activităților de formare inițială și continuă, precum și a hotărârilor Consiliului Centrului;
     4. răspunde pentru completarea la zi a Registrului Matricol și ținerea celorlalte evidențe prevăzute pentru activitatea de formare inițială de Regulamentul de organizare și funcționare a Institutului;
     5. îndeplinește atribuțiunile prevăzute în mod expres de Regulamentul de organizare și funcționare a Institutului;
     6. informează periodic pe Directorul Institutului asupra tuturor activităților de formare continuă organizate de Centru sau în colaborare sau parteneriat cu Centrul de către barourile sau alte entități din raza de competență teritorială a Centrului, precum și asupra modului în care acestea au fost organizate și desfășurate;
     7. transmite Directorului Institutului hotărârile Consiliului Centrului privind aspectele prevăzute la Art. 8.b), Art. 8.d), Art. 8.g), Art. 8.j) - Art. 8.l);
     8. întocmește și prezintă, la solicitarea Directorului Institutului, dări de seamă asupra activităților de formare inițială și continuă, activității serviciului tehnico-administrativ și de secretariat ale Centrului, precum și eventuale propuneri pentru îmbunătățirea acestora;
     9. stabilește legături de colaborare cu specialiști din alte instituții, din țară sau din străinătate, cu informarea Directorului Institutului, în scopul îmbunătățirii activității de formare profesională inițială și continuă în cadrul Centrului;
     10. dacă este cazul, transmite Consiliului Centrului, propuneri privind constituirea de departamente și desemnarea șefilor de departamente în cadrul Centrului;
     11. transmite structurilor Centrului sarcinile ce le revin;
     12. organizează și participă la activitatea de selectare, încadrare și promovare a personalului Centrului (formatori, angajați și colaboratori), în conformitate cu procedurile comunicate de Directorul Institutului;
     13. transmite formatorilor evaluările realizate de cursanții de formare inițială, comunicate de Directorul Institutului, și cele realizate de participanții la activitățile de formare continuă, controlează și evaluează periodic nivelul de realizare a atribuțiilor de serviciu de către angajații și Centrului;
     14. organizează controlul îndeplinirii sarcinilor de către personalul din subordine și urmărește realizarea măsurilor dispuse;
     15. propune Directorului Institutului premierea sau acordarea altor drepturi personalului (formatori, angajați și colaboratori) din aparatul propriu al Centrului;
     16. cu respectarea prevederilor Regulamentului de organizare și funcționare a Institutului, angajează și eliberează din funcție, personalul serviciului tehnico-administrativ și de secretariat al Centrului și aplică sancțiuni disciplinare acestuia, luând măsuri pentru recuperarea prejudiciilor cauzate;
     17. dispune măsuri în vederea asigurării condițiilor corespunzătoare de lucru pentru personalul Centrului;
     18. răspunde de buna administrare și gospodărire a bunurilor Centrului;
     19. ia măsuri pentru atragerea de noi surse de finanțare a activității Centrului și asigură dezvoltarea bazei materiale a acestuia, cu informarea și cu acordul prealabil al Directorului Institutului;
     20. asigură comunicarea, către persoanele interesate, a răspunsurilor la solicitările legitime ale acestora, în termen de 30 zile de la data solicitării;
     21. orice alte atribuții stabilite de Directorul Institutului.
  5. În exercitarea atribuțiilor sale, Directorul Centrului emite decizii.

# *Secțiunea 3 – Compartimentele Centrului*

* 1. Structura organizatorică a Centrului cuprinde următoarele compartimente:
     1. Departamentul de formare inițială, în condițiile prevăzute la Art. 16(1);
     2. Departamentul de formare continuă, în condițiile prevăzute la Art. 16(2);
     3. Serviciul tehnico-administrativ și de secretariat.
  2. Departamentele prevăzute la alin. (1) (1)a) și (1)b) sunt conduse de un șef de departament desemnat de Comisia Permanentă la propunerea Consiliului Centrului.
  3. Serviciul tehnico-administrativ și de secretariat este condus de secretarul șef, desemnat de Directorul Centrului, în condițiile prevăzute la Art. 19(1).

1. 1. Departamentul de formare inițială se constituie, prin hotărâre a Comisiei Permanente, la cererea Directorului Centrului, avizată de Consiliul Centrului, în Centrele care au o medie de cel puțin 100 de cursanți în ultimii trei ani.
   2. Departamentul de formare continuă se constituie, prin hotărâre a Comisiei Permanente, la cererea Directorului Centrului, avizată de Consiliul Centrului, în raport atât de volumul existent, cât și de cel previzibil al activității de formare continuă la nivelul Centrului, în baza unei note de fundamentare în acest sens.
   3. Departamentul de formare inițială a unui Centru se desființează prin hotărâre a Comisiei Permanente, în baza referatului întocmit de Directorul Institutului, dacă media numărului de cursanți ai Centrului din ultimii trei ani este mai mică decât numărul minim prevăzut la Art. 16(1).

Departamentul de formare profesională inițială are următoarele atribuții:

* + 1. sprijină pe Directorul Centrului în monitorizarea respectării, la nivelul Centrului, a politicii de formare inițială stabilite de organele profesiei de avocat la nivel național;
    2. monitorizează activitatea corpului de formatori de formare inițială (titulari și asociați) ai Centrului;
    3. organizează desfășurarea în bune condiții a activităților de formare inițială la nivelul Centrului, cu respectarea calendarului stabilit de Comisia Permanentă;
    4. colaborează cu Directorul Institutului și cu șeful Departamentului de formare inițială al structurii centrale a Institutului în vederea uniformei aplicări a prevederilor Regulamentului de organizare și funcționare a Institutului în privința organizării și desfășurării activității de formare inițială.

Departamentul pentru formare profesională continuă are următoarele atribuții:

* + 1. elaborează și propune spre aprobare Directorului Institutului și șefului Departamentului de formare continuă al structurii centrale a Institutului:
       1. planul anual de studiu și programele de formare continuă a avocaților pe baza solicitărilor și cu concursul barourilor afiliate;
       2. programele de formare profesională continuă inițiate de Centru;
       3. organizarea de activități extracurriculare în cadrul Centrului;
    2. aplică cerințele standard de pregătire continuă stabilite de Comisia Permanentă;
    3. sprijină pe Directorul Centrului în relația cu barourile afiliate și cu alte entități din raza teritorială a Centrului cu privire la organizarea și desfășurarea activităților de formare continuă.
  1. Secretarul-șef al Centrului este desemnat la Centrele care au în statul de funcții cel puțin doi secretari.
  2. Serviciul de secretariat și tehnico-administrativ are următoarele atribuții:
     1. realizează și asigură activitățile curente de secretariat;
     2. administrează bunurile Centrului;
     3. gestionează resursele umane;
     4. gestionează sistemele informatice și de comunicații.
  3. Șefii compartimentelor prevăzute prin prezenta secțiune au următoarele atribuții:
     1. coordonează, organizează, îndrumă și răspund de activitatea compartimentului pe care îl conduc;
     2. stabilesc obiectivele și întocmesc programele de activitate ale compartimentelor, pe care le prezintă spre aprobare în mod ierarhic și urmăresc îndeplinirea în bune condiții a obiectivelor din aceste programe;
     3. asigură repartizarea echilibrată a sarcinilor persoanelor din subordine;
     4. urmăresc și răspund de elaborarea corespunzătoare și în termenele stabilite a proiectelor, studiilor, analizelor, informărilor, rapoartelor și celorlalte lucrări sau acțiuni cuprinse în programul de activitate sau dispuse de conducerea Centrului;
     5. verifică, semnează sau avizează lucrările din compartimentele pe care le coordonează;
     6. participă la elaborarea efectivă a unor lucrări de complexitate sau importanță deosebită, aflate în competența compartimentului;
     7. urmăresc și verifică activitatea profesională a persoanelor care funcționează în cadrul compartimentelor pe care le conduc;
     8. organizează și asigură perfecționarea pregătirii profesionale a persoanelor ce funcționează în cadrul compartimentului;
     9. contribuie la gospodărirea bunurilor Centrului;
     10. urmăresc respectarea normelor de conduită și disciplină de către persoanele din subordine și propun măsurile adecvate;
     11. semnează, potrivit competențelor stabilite pe linie ierarhică, lucrările și corespondența realizată în cadrul compartimentului respectiv.
  4. Șefii de departamente și secretarul-șef pot delega temporar o parte a atribuțiilor lor.

Neîndeplinirea atribuțiilor ce revin, potrivit legii și prezentului Regulament-Cadru, personalului Centrului atrage, conform actelor normative în vigoare, răspunderea disciplinară, patrimonială, contravențională sau penală, după caz, a persoanelor vinovate.

În toate chestiunile de interes pentru Centru și care țin de competența funcțională a Centrului de studii și cercetare, Centrului de istorie a avocaturii și Centrului de relații internaționale ale structurii centrale a Institutului, Directorul Centrului colaborează direct cu Directorul Institutului și cu șefii acestor centre ale structurii centrale a Institutului.

# Capitolul III – Dispoziții finale și tranzitorii

* 1. Pentru activitățile de pregătire profesională inițială și continuă, Centrul percepe participanților taxe.
  2. Cuantumul taxelor se stabilește de Comisia Permanentă.

Formatorii (titulari și asociați) sunt remunerați pentru activitatea desfășurată în cadrul Centrului în condițiile stabilite de Comisia Permanentă.

1. 1. Protocoalele de colaborare încheiate până în prezent între Centrele aflate în funcțiune la data aprobării prezentului Regulament-Cadru și barouri cu sediul situat pe raza teritorială a altor curți de apel decât cele pe raza teritorială a cărora sunt situate sediile barourilor asociate în cadrul Centrului rămân în vigoare. În cazul asocierilor avute în vedere de Art. 1(4), asocierea are efecte cu privire la participarea reprezentantului baroului asociat în Consiliul Centrului.
   2. Centrele aflate în funcțiune la data adoptării prezentului Regulament-Cadru vor fi menținute dacă întrunesc cerințele prevăzute la Art. 2. Desființarea unui Centru se face conform prevederilor Art. 2(2) și Art. 2(3).
   3. Departamentele pentru pregătire inițială, constituite la data adoptării prezentului Regulament-Cadru, vor fi menținute dacă întrunesc criteriul prevăzut de Art. 16(1). Desființarea unui departament de formare inițială se face conform prevederilor Art. 16(3).
   4. Dacă nu se prevede altfel, orice modificare a prezentului Regulament-Cadru intră în vigoare la data adoptării ei.
   5. Prezenta formă a Regulamentului-Cadru, cuprinzând modificările și completările adoptate în ședința Comisiei Permanente din 18.02.2022, intră în vigoare la data de 12.03.2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Avocat Dr. Traian Cornel Briciu**

**Președintele U.N.B.R.**